laion/Wikipedia-Exotic huggingface dataset:
מפלי גוואירה

מפלי גוואירה (בפורטוגזית: Salto del Guaíra או Salto das Sete Quedas - מפל שבעת האשדות; בספרדית: Salto del Guairá) היו מפלי מים על נהר פרנה בגבול ברזיל-פרגוואי, שהיו בין המרשימים ביותר בעולם. אזור המפלים הוצף באגם מלאכותי שנוצר עם השלמת הבנייה של סכר איטייפו בשנת 1982. במתחם היו 19 מפלים שחולקו ל-7 קבוצות עיקריות, ומכאן ניתן שמם הברזילאי. המפלים תועדו על ידי מיסיונרים ישועים במאה ה-16, והשם שניתן להם היה כנראה שמו של ראש שבט גוארני. ספיקתם המקסימלית של המפלים הייתה כ-50,000 מ"ק לשנייה, דהיינו בכל שעה ושעה זרמו בהם כ-180 מיליון מ"ק מים, כמות מים המספיקה למלא את הכנרת ביממה. נהר הפרנה, שרוחבו לפני המפלים היה כ-380 מטר, הוצר לקניון ברוחב כ-60 מטר בלבד, וכתוצאה מכך זרם המים היה מהיר וחזק מאוד, וקול שאונם נשמע עד מרחק של 30 ק"מ מהמפלים. הגובה הכולל של המפלים היה כ-114 מטר. המפלים היו אטרקציה תיירותית מקומית, אך מיקומם באזור הגבול בין ברזיל ופרגוואי גרם לסכסוך על מיקום הגבול המדויק, כאשר שתי המדינות ביקשו את זכויות הניצול והשליטה במפלים לעצמן. בשנת 1957 ברזיל תפסה את אזור המפלים באופן חד-צדדי. באפריל 1973 חתמו ממשלות ברזיל ופרגוואי על הסכם דו-צדדי לבניית סכר איטייפו על נהר פרנה כדי להפיק חשמל מתחנת כוח הידרואלקטרית. בניית הסכר החלה בשנת 1975 והסתיימה באוקטובר 1982. מאגר המים שיצר הסכר הציף גם את המפלים. עקב הזרימה החזקה בנהר הפרנה, הצפת אזור המפלים ארכה 14 יום בלבד. בנוסף לתועלת הישירה של ייצור חשמל נקי, בניית הסכר גרמה גם לסיום סכסוך הגבולות והביאה לפרויקטים משותפים בין המדינות בנושא שימור הסביבה. עם זאת, הועלתה ביקורת על הנזק לסביבה ולמורשת המקומית. מדיה וקבצים בנושא מפלי גוואירה בוויקישיתוף מפלי גוויארה Aaron T. Wolf and Joshua T. Newton, Case Study Transboundary Dispute Resolution: the La Plata basin נתוני מפלי גוואירה, באתר World Waterfall Database (באנגלית) מפלי גוואירה, באתר אנציקלופדיה בריטניקה (באנגלית)
שובי לים

שובי לים הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1979, ורק לאחר כשנה נכלל כסינגל באלבום השלישי של אביטל, זינוק. השיר נכתב והולחן על ידי חמוטל בן זאב ושוקי לוי והופק על ידי קובי אשרת. לשיר לא הופק וידאו קליפ רשמי, אולם ב-19 באוגוסט 2020 פורסם אודיו רשמי שלו ביוטיוב. ב-11 בדצמבר 1979 נכנס השיר לראשונה למצעד הפזמונים השבועי של רשת ג' במקום ה-27. ב-5 במרץ עלה למקום הראשון. ב-2 באפריל, לאחר 16 שבועות רצופים, יצא מהמצעד. במצעד הפזמונים העברי השנתי ה'תש"ם הגיע "שובי לים" למקום ה-17. בסדרה "החברים של נאור", הפרק "שובי שובי לים" עסק ברובו בשיר. שובי לים - אילנה אביטל, יוטיוב המצעד השבועי של רשת ג' מן התאריכים 11–12 בדצמבר 1979, פזמונט המצעד השבועי של רשת ג' מן התאריכים 4–5 במרץ 1980, פזמונט המצעד השבועי של רשת ג' מן התאריכים 1–2 באפריל 1980, פזמונט מצעד הפזמונים העברי השנתי ה'תש"ם, פזמונט החברים של נאור - שובי שובי לים - מהדורה מיוחדת + מאחורי הקלעים, נבדק ב-2022-07-27
טיפת מזל (אלבום)

טיפת מזל הוא אלבום הבכורה של הזמרת הישראלית זהבה בן. האלבום יצא לאור בשנת 1989 ובו נכלל הלהיט הגדול ביותר של בן, "טיפת מזל". בשנת 1992 עלה לאקרנים הסרט "טיפת מזל" בבימויו של זאב רווח. לצד הסרט, הופץ פסקול נלווה באותו השם, טיפת מזל שכלל את "טיפת מזל" כשיר הנושא מתוכו. במרוצת השנים נמכר האלבום בעשרות אלפי עותקים, ויש המשערים כי הוא האלבום הישראלי הנמכר ביותר בכל הזמנים, אך אין אסמכתא לכך. האלבום טיפת מזל באתר Discogs האלבום טיפת מזל באתר ספוטיפיי טיפת מזל by Zehava Ben (באנגלית אמריקאית), 1992-01-01, נבדק ב-2022-07-26 זהבה בן טיפת מזל Zehava Ben, נבדק ב-2022-07-26 Tipat Mazal, נבדק ב-2022-07-26 סטריאו ומונו, סטריאו ומונו, אתר הדיסקוגרפיה של המוסיקה הישראלית אבי שושן, "אני רוצה עוד ילד בגיל 49. רואה את עצמי הולכת לבנק הזרע", באתר "ידיעות אחרונות", 14 בספטמבר 2017
סטנלי אנסוקי

סטנלי פייר אנסוקי (בצרפתית: Stanley Pierre Nsoki; נולד ב-9 באפריל 1999 בפואסי שבצרפת) הוא כדורגלן צרפתי המשחק בעמדת הבלם בקבוצת הופנהיים. אנסוקי גדל במחלקת הנוער של פריז סן-ז'רמן. ב-20 בדצמבר 2017 ערך אנסוקי את הופעת הבכורה שלו בקבוצה הבוגרת של המועדון, בניצחון 1–3 על קן במסגרת המחזור ה-19 בליגה לעונת 2017/2018. בסך הכל ערך 13 הופעות ליגה במדי המועדון. ב-31 באוגוסט 2019 חתם אנסוקי בניס מליגת העל הצרפתית. ב-1 בספטמבר הוא ערך את הופעת הבכורה שלו במועדון, בניצחון 1–2 על סטאד רן במסגרת המחזור הרביעי בליגה לעונת 2019/2020. בסך הכל שיחק במועדון במשך שתי עונות, בהן ערך 35 הופעות ליגה. ב-24 ביולי 2021 חתם אנסוקי בקלאב ברוז' מליגת העל הבלגית. ב-1 באוגוסט הוא ערך את הופעת הבכורה שלו במועדון, בניצחון 0–1 על רויאל אוניון סן-ז'ילואז במסגרת המחזור השני בליגה לעונת 2021/2022. בעונתו הראשונה במועדון, שהסתיימה בזכייה של קלאב ברוז' באליפות בלגיה, ערך אנסוקי 31 הופעות ליגה. ב-3 באוגוסט 2022 חתם בהופנהיים מהבונדסליגה. מדיה וקבצים בנושא סטנלי אנסוקי בוויקישיתוף סטנלי אנסוקי, באתר Transfermarkt סטנלי אנסוקי, באתר Soccerway סטנלי אנסוקי, באתר BDFutbol סטנלי אנסוקי, באתר WorldFootball.net סטנלי אנסוקי, באתר FootballDatabase.eu [STANLEY N’SOKI JOINS OGC NICE FROM PSG FOR €12.5M https://www.getfootballnewsfrance.com/2019/official-stanley-nsoki-joins-ogc-nice-from-psg-for-e12-5m/] באתר Get French Football News, ‏ 31 באוגוסט 2019 (באנגלית) DONE DEAL: 'Nsoki heeft zijn contract bij Club Brugge getekend' באתר Voetbal Primeur, ‏ 24 ביולי 2021 (בהולנדית)
גבריאל ורון

גבריאל ורון פונסקה דה סוזה (בפורטוגזית: Gabriel Veron Fonseca de Souza; נולד ב-3 בספטמבר 2002 באסו שבברזיל) הוא כדורגלן ברזילאי המשחק בעמדת קשר הכנף בקבוצת פורטו מליגת העל הפורטוגלית. ורון גדל במחלקת הנוער של פלמיירס. ב-28 בנובמבר 2019 ערך את הופעת הבכורה שלו במועדון, בהפסד 1-0 לפלומיננסה במסגרת המחזור ה-35 בליגת העל הברזילאית לעונת 2019. ב-5 בדצמבר הבקיע את שערי הבכורה שלו במועדון, צמד שערים בניצחון 5-1 על גויאס במסגרת המחזור ה-37 באותה עונה. בסך הכל ערך ורון 49 הופעות ליגה במדי המועדון, בהן הבקיע שמונה שערים. ב-22 ביולי 2022 חתם ורון בפורטו מליגת העל הפורטוגלית. פורטו הסופר קאפ הפורטוגלי: 2022 הגביע הפורטוגלי: 2022/2023 מדיה וקבצים בנושא גבריאל ורון בוויקישיתוף גבריאל ורון, ברשת החברתית אינסטגרם גבריאל ורון, באתר Transfermarkt גבריאל ורון, באתר Soccerway גבריאל ורון, באתר BDFutbol גבריאל ורון, באתר WorldFootball.net גבריאל ורון, באתר FootballDatabase.eu גבריאל ורון, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גבריאל ורון".
רנספורד-יבואה קניגסדרפר

רנספורד-יבואה קניגסדרפר (בגרמנית ובאנגלית: Ransford-Yeboah Königsdörffer; נולד ב-13 בספטמבר 2001 בברלין שבגרמניה) הוא כדורגלן גנאי-גרמני המשחק בעמדת החלוץ בקבוצת המבורג מהבונדסליגה השנייה ובנבחרת גאנה. קניגסדרפר גדל במחלקות הנוער של הרטה ברלין ושל דינמו דרזדן. ב-20 בדצמבר 2019 ערך את הופעת הבכורה שלו בקבוצה הבוגרת של דינמו דרזדן, בהפסד 0–2 לנירנברג במסגרת המחזור ה-18 בליגה לעונת 2019/2020. בסך הכל ערך 69 הופעות ליגה במדי המועדון, בהן הבקיע 12 שערים. ב-28 ביוני 2022 חתם קניגסדרפר על חוזה לארבע עונות בהמבורג מהבונדסליגה השנייה. ב-17 בדצמבר ערך את הופעת הבכורה שלו במועדון, בניצחון 0–2 על איינטרכט בראונשווייג במסגרת המחזור הראשון לעונת 2022/2023. קניגסדרפר שיחק בנבחרת גרמניה עד גיל 21, ובשנת 2022 בחר לייצג את גאנה. ב-27 בספטמבר 2022 ערך את הופעת הבכורה שלו בנבחרת גאנה, בניצחון 1-0 על נבחרת ניקרגואה במשחק ידידות. נכלל בסגל נבחרת גאנה לטורניר גביע אפריקה לאומות 2023. מדיה וקבצים בנושא רנספורד-יבואה קניגסדרפר בוויקישיתוף רנספורד-יבואה קניגסדרפר, ברשת החברתית אינסטגרם רנספורד-יבואה קניגסדרפר, באתר Transfermarkt רנספורד-יבואה קניגסדרפר, באתר Soccerway רנספורד-יבואה קניגסדרפר, באתר WorldFootball.net רנספורד-יבואה קניגסדרפר, באתר National Football Teams רנספורד-יבואה קניגסדרפר, באתר FootballDatabase.eu Königsdörffer wechselt zum HSV: "Von unserem Weg überzeugt" באתר Kicker, ‏ 28 ביוני 2022 (בגרמנית) CAN 2023 : la liste du Ghana sans Partey ni un réfractaire ! באתר Afrik Foot, ‏ 1 בינואר 2024 (בצרפתית)
פוברסקי

האם התכוונתם ל... הרב דוד פוברסקי - ראש ישיבת פוניבז' הרב ברוך דב פוברסקי - בנו ויורשו בראשות הישיבה
רגעים (אלבום של אילנה אביטל)

"רגעים" הוא אלבום האולפן הרביעי של הזמרת הישראלית אילנה אביטל. את האלבום הוציאה בשנת 1985 לאור חברת התקליטים הד ארצי. שני השירים שנכללו באלבום והגיעו למצעד הפזמונים השנתי, מקורם מאירועי זמר שונים: "מלכת הכיתה" מהשירוויזיון ו"אבא אמא וארץ ישראל" מהפסטיגל. מלכת הכיתה - אילנה אביטל, פזמונט אבא אמא וארץ ישראל - אילנה אביטל, פזמונט
סימון אדינגרה

סימון אדינגרה (בצרפתית: Simon Adingra; נולד ב־1 בינואר 2002 ביאמוסוקרו שבחוף השנהב) הוא כדורגלן איבוארי המשחק בעמדת קשר הכנף בקבוצת ברייטון אנד הוב אלביון. אדינגרה גדל באקדמיית "רייט טו דרים" באקרה, ובשנת 2020 הצטרף לנורשלן מליגת העל הדנית. ב-18 באפריל 2021 ערך אדינגרה את הופעת הבכורה שלו בקבוצה הבוגרת של המועדון, בתיקו 2-2 נגד פ.צ. קופנהגן במסגרת המחזור ה-25 בליגה לעונת 2020/2021. במשחק זה הבקיע את שער הבכורה שלו במועדון. בסך הכל ערך אדינגרה 38 הופעות ליגה במדי המועדון, בהן הבקיע 11 שערים. ב-24 ביוני 2022 חתם אדינגרה על חוזה לארבע עונות בברייטון אנד הוב אלביון מהפרמייר ליג. עשרה ימים לאחר מכן הושאל למשך עונה אחת לרויאל אוניון סן-ז'ילואז מליגת העל הבלגית. ב-23 ביולי ערך אדינגרה את הופעת הבכורה שלו במועדון, בתיקו 1-1 נגד סנט טרוידן במסגרת המחזור הראשון בליגה לעונת 2022/2023. במשחק זה הבקיע את שער הבכורה שלו במועדון. ב-17 ביוני 2023 ערך אדינגרה את הופעת הבכורה שלו בנבחרת חוף השנהב, בהפסד 3-0 לנבחרת זמביה במסגרת מוקדמות גביע אפריקה לאומות 2023. ב-17 בנובמבר 2023 הבקיע את שער הבכורה שלו בנבחרת, בניצחון 9-0 על נבחרת סיישל במסגרת מוקדמות מונדיאל 2026. נכלל בסגל נבחרת חוף השנהב לטורניר גביע אפריקה לאומות 2023. מדיה וקבצים בנושא סימון אדינגרה בוויקישיתוף סימון אדינגרה, באתר Transfermarkt סימון אדינגרה, באתר Soccerway סימון אדינגרה, באתר BDFutbol סימון אדינגרה, באתר WorldFootball.net סימון אדינגרה, באתר National Football Teams סימון אדינגרה, באתר FootballDatabase.eu FRA AKADEMI TIL SUPERLIGA: SIMON ADINGRA באתר הרשמי של נורשלן, 8 בינואר 2021 (בדנית) Simon Adingra signs for Albion באתר הרשמי של ברייטון אנד הוב אלביון, 24 ביוני 2022 (באנגלית) Simon Adingra joins Royale Union Saint-Gilloise on loan באתר הרשמי של ברייטון אנד הוב אלביון, 4 ביולי 2022 (באנגלית) LA LISTE באתר הרשמי של פדרציית הכדורגל האיווארית, 28 בדצמבר 2023 (בצרפתית)
אל ג'וינר

אל ג'וינר (באנגלית: Alfrederick "Al" Joyner;‏ 19 בינואר 1960), הוא אתלט עבר אמריקאי, אלוף אולימפי (לוס אנג'לס 1984) בקפיצה משולשת. ג'וינר הוא אחיה של האלופה האולימפית ג'קי ג'וינר קרסי ובעלה של האלופה האולימפית פלורנס גריפית' ג'וינר. ג'וינר נולד ב-1960 בחלקה המזרחי של סנט לואיס שבמדינת מיזורי לאלפרד ומארי ג'וינר, אח בכור לג'קי, אנג'לה ודברה. אביו היה פועל רכבות ואמו אחות. בנעוריו למד בתיכון לינקולן (אנ') שבעיר וגילה כבר אז כישרון ספורטיבי. עם סיום לימודיו החל ללמוד באוניברסיטת ארקנסו (אנ'). בתקופת לימודיו הצטרף לנבחרת האתלטיקה של האוניברסיטה כמתחרה בקפיצה משולשת וזכה שלוש פעמים באליפות הקולג'ים באולמות ובחוץ וכן באליפות דרום מרכז ארצות הברית (אנ'). ב-1999 החל ג'וינר לעבוד כמאמן אתלטיקה באוניברסיטת קליפורניה בלוס אנג'לס. ב-2000 נשכר ג'וינר על ידי עיתון הספורט SportsToday.com כדי לסקר את אולימפיאדת סידני כשבמקביל אימן שניים מהספורטאים האמריקאים לקראת התחרויות. ג'וינר עצמו ניסה להתחרות באולימפיאדה זו אך נכשל במבחנים בגלל פגיעה בברכו. ב-2005 החל לעבוד גם עבור הוועד האולימפי של ארצות הברית (אנ') כמאמן הנבחרת הפאראלימפית. בין השאר אימן ג'וינר את ג'ף הנדרסון שזכה ב-2016 במדליית זהב באולימפיאדת ריו דה ז'ניירו בקפיצה משולשת. באליפות העולם שנערכה בהלסינקי, פינלנד סיים במקום שמיני בקפיצה משולשת בתוצאה של 16.76 מטר. באולימפיאדת לוס אנג'לס זכה ג'וינר במדליית זהב בקפיצה משולשת בתוצאה של 17.26 מטר, לפני מייק קונלי מארצות הברית (17.18 מטר) וקית' קונור (אנ') מבריטניה (16.87 מטר). באליפות העולם באולם שנערכה באינדיאנפוליס, אינדיאנה, ארצות הברית, סיים במקום חמישי בקפיצה משולשת בתוצאה של 16.92 מטר. ב-1984 זכה ג'וינר בפרס ג'ים ת'ורפ המוענק כל ארבע שנים לאתלט המצטיין באולימפיאדה. ב-1993 התקבל ג'וינר להיכל התהילה של האתלטים באוניברסיטת ארקנסו. ב-1997 התקבל ג'וינר להיכל התהילה של מדינת ארקנסו. ב-1999 התקבל ג'וינר להיכל התהילה של מדינת אילינוי. ב-1980, במהלך ההרשמה למבחנים האמריקאים לקראת אולימפיאדת מוסקבה, הכיר ג'וינר את האתלטית האמריקאית פלורנס גריפית' ג'וינר והם נישאו ב-10 באוקטובר 1987. עם פרישתו מספורט תחרותי החל ג'וינר לאמן את אשתו שזכתה באולימפיאדת סיאול ב-1988 ב-3 מדליות זהב ואחת מכסף. ב-1990 נולדה בתם מארי רות. פלורנס נפטרה ב-21 בספטמבר 1998 לאחר שנחנקה מהכרית שלה במהלך התקף אפילפטי. לאחר מותה פעל ג'וינר לפרסם את ספרה Running For Dummies שיצא לאור ב-1999 כשדולר מכל מכירה יועד לקרן שהקים ג'יונר בשם "הקרן להעצמה קהילתית על שם פלו-ג'ו" שנועדה להגשמת חלומות עבור בני הנוער ברחבי העולם. כמו כן הקים ג'וינר קרן צדקה ומלגות על שם אשתו. ב-28 ביוני 2003 נישא לאלישה ביהן (Alisha Biehn) ולזוג נולדו 2 ילדים. ב-2021, לאחר שהתגרש מאלישה, נישא ג'וינר בשלישית לסינתיה. אל ג'וינר, באתר הוועד האולימפי הבין-לאומי אל ג'וינר, באתר olympedia.org אל ג'וינר, באתר התאחדות האתלטיקה הבין-לאומית אל ג'וינר, באתר Track and Field (גברים) אל ג'וינר, באתר IMDb אל ג'וינר, באתר encyclopediaofarkansas.net קפיצת הנצחון של אל ג'וינר באולימפיאדת לוס אנג'לס ב-1984, סרטון באתר יוטיוב ג'וינר לא עבר את המבחנים Running For Dummies, באתר אמאזון, 1999 נישואיו השלישיים של אל ג'וינר, באתר amomama.com
פרנה (נהר)

פרנה (בספרדית ובפורטוגזית: Rio Paraná; בגוארני: Parana – "אבי המים" בגוארני) הוא אחד הנהרות הגדולים ביותר בתבל. אורכו 3,998 ק"מ ושטח אגן הניקוז שלו 2,800,000 קמ"ר - השני בגודלו באמריקה הדרומית אחרי האמזונאס. הוא מהווה את נתיב השיט הראשי ביבשת זו, ודרכו חדרו הספרדים לפנים הארץ. ספיקת מימיו 25,700 קוב בשנייה, החמישי בשיפעת מימיו בתבל. מוצא הנהר ברמת ברזיל, לא הרחק ממקורות נהר סאו פרנסיסקו, ושם אפיקו עמוק וצר. בחלקו המרכזי הוא מהווה גבול בין ברזיל לפרגוואי ובין ארגנטינה לפרגוואי. באזור זה נשפכים אליו שני נהרות גדולים, בתחילה נהר איגואסו החובר אליו מברזיל, 25 ק"מ לאחר מפלי איגואסו, ואחרי כן נהר פרגוואי החובר אליו מכיוון פרגוואי. מכאן והלאה ממשיך הנהר דרומה, באפיק רדוד הנתון להשפעת הגאות, דרך המישורים הפוריים של צפון ארגנטינה עד הישפכו למפרץ ריו דה לה פלטה ביחד עם נהר אורוגוואי. מן הפמפס זורמים אליו יובלים אחדים בלבד. על גדת הנהר הוקמו כמה מהערים החשובות של ארגנטינה: פוסאדאס, קוריינטס, רסיסטנסיה, רוסריו ובואנוס איירס. מעברו השני של מפרץ ריו דה לה פלטה שוכנת מונטווידאו, בירת אורוגוואי. על גדות הנהר בברזיל שוכנת פרזידנטה אפיטסיו ובקרבתה פרזידנטה ונססלאו. בטרם הוקם סכר איטייפו אשר הציף את תוואי הנהר, נמצאו בגבול ברזיל-פרגוואי מפלי גוואירה שהיו מפלי המים האדירים ביותר בעולם. אוניות יכולות להגיע מן האוקיינוס האטלנטי עד קוריינטס, וספינות קטנות יותר עד אסונסיון דרך נהר פרגוואי, ואף הלאה אל ביצות הפנטנל אשר בברזיל. מדיה וקבצים בנושא פרנה בוויקישיתוף צילום לוויין של נהר פרנה ונתונים place/Alto-Parana פרנה, באתר אנציקלופדיה בריטניקה (באנגלית) ערך זה הוא קצרמר בנושא נהרות ונחלים ובנושא גאוגרפיה של אמריקה הדרומית. אתם מוזמנים לתרום לוויקיפדיה ולהרחיב אותו.
מלכת הכיתה (שיר של אילנה אביטל)

מלכת הכיתה הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1982, על ידי חברת התקליטים הד ארצי, כסינגל מתוך האלבום "רגעים". השיר נכתב על ידי אהוד מנור והופק על ידי הנרי ברטר. "מלכת הכיתה" היה שירה של אביטל בתחרות הזמר הישראלית "שירוויזיון". לא הופק לו וידאו קליפ, אולם ב-13 באוגוסט 2013 פורסם ביוטיוב אודיו לא רשמי שלו. ב-11 בינואר 1983 נכנס השיר למצעד הפזמונים השבועי של רשת ג' במקום ה-29. ב-23 במרץ עלה למקום הרביעי – המיקום הגבוה ביותר בו דורג. ב-13 באפריל, לאחר 13 שבועות רצופים, יצא מהמצעד. במצעד הפזמונים העברי השנתי ה'תשמ"ג הגיע "מלכת הכיתה" למקום ה-39. המצעד השבועי של רשת ג' מן התאריכים 11–12 בינואר 1983, פזמונט המצעד השבועי של רשת ג' מן התאריכים 22–23 במרץ 1983, פזמונט המצעד השבועי של רשת ג' מן התאריכים 12–13 באפריל 1983, פזמונט מצעד הפזמונים העברי השנתי ה'תשמ"ג, פזמונט
אבא אמא וארץ ישראל

"אַבָּא אִמָּא וְאֶרֶץ יִשְׂרָאֵל" הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1984, על ידי חברת התקליטים הד ארצי, כסינגל מתוך האלבום הרביעי של אביטל, רגעים. השיר נכתב והולחן על ידי יורם טהרלב ואביטל והופק על ידי ננסי ברנדס. הוא השתתף בפסטיגל לשנת 1984, שם הגיע למקום השני בתחרות השנתית של האירוע. לשיר לא הופק וידאו קליפ רשמי, אולם ב-15 באוגוסט 2020 עלה ליוטיוב אודיו לא רשמי של "אבא אמא וארץ ישראל". ב-15 בינואר 1985 נכנס השיר למצעד הפזמונים השבועי של רשת ג' במקום ה-26. ב-5 במרץ עלה למקום השני - המיקום הגבוה ביותר בו דורג. ב-9 באפריל, לאחר 12 שבועות רצופים, יצא מהמצעד. במצעד הפזמונים העברי השנתי ה'תשמ"ה הגיע "אבא אמא וארץ ישראל" למקום ה-34. המצעד השבועי של רשת ג' מן התאריך 15 בינואר 1985, פזמונט המצעד השבועי של רשת ג' מן התאריך 5 במרץ 1985, פזמונט המצעד השבועי של רשת ג' מן התאריך 9 באפריל 1985, פזמונט מצעד הפזמונים העברי השנתי ה'תשמ"ה, פזמונט
כיוונים נעלמים

"כיוונים נעלמים" הוא אלבום האולפן השישי של הזמרת הישראלית אילנה אביטל. את האלבום הוציאה בשנת 1988 לאור חברת התקליטים הד ארצי. כל שיריו, פרט לאחד, נכתבו על ידי סולן להקת פורטרט, רון רוזנפלד, בעיבודו של רן בגנו. Ilana Avital=אילנה אביטל* – כיוונים נעלמים = Invisible Directions, דיסקוגס
הר נמסיס

הר נמסיס (באנגלית: Mount Nemesis) הוא הר באזור חוף פאלייר שבחוף המערבי של ארץ גרהאם, שצפון-מזרח חצי האי האנטארקטי, שבאנטארקטיקה. גובהו של הר נמסיס, 790 מטרים מעל פני הים. הר נמסיס ממוקם 3.7 קילומטרים צפונית-מזרחית מהצד הפונה אל הים של שלוחת רומן פור. הר נמסיס ממוקם בסמוך מצפון לפיורד נני. הר נמסיס מופה לראשונה בשנת 1936, על ידי המשלחת הבריטית אל ארץ גרהאם (British Graham Land Expedition או, בראשי תיבות: BGLE), אשר חקרה את האזור בפיקודו של ריידוך ריימיל . שמו של ההר ניתן לו בין השנים 1939–1941 על ידי חברי השירות האנטארקטי של ארצות הברית (United States Antarctic Service או, בראשי תיבות: USAS). הר ראמנוס
סוף הצד

סוף צד הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1988, על ידי חברת התקליטים הד ארצי, כסינגל מתוך אלבומה השישי של אביטל, כיוונים נעלמים. השיר נכתב והולחן על ידי רון רוזנפלד ואביטל והופק על ידי רן בגנו. לשיר לא הופק וידאו קליפ רשמי, אולם ב-21 בספטמבר 2013 פורסם אודיו לא רשמי שלו. ב-31 במאי 1988 נכנס השיר למצעד הפזמונים השבועי של רשת ג' במקום ה-30. ב-12 ביולי עלה למקום השביעי - המיקום הגבוה ביותר בו דורג. ב-30 באוגוסט, לאחר 13 שבועות רצופים, יצא מהמצעד. במצעד הפזמונים העברי השנתי ה'תשמ"ח הגיע "סוף הצד" למקום ה-32. אילנה אביטל - סוף צד, יוטיוב המצעד השבועי של רשת ג' מן התאריך 31 במאי 1988, פזמונט המצעד השבועי של רשת ג' מן התאריך 12 ביולי 1988, פזמונט המצעד השבועי של רשת ג' מן התאריך 30 באוגוסט 1988, פזמונט מצעד הפזמונים העברי השנתי ה'תשמ"ח, פזמונט
Between 1&2

Between 1&2 הוא המיני-אלבום האחד עשר של להקת הבנות הדרום קוריאנית טווייס. המיני-אלבום יצא לאור על ידי חברות התקליטים JYP אנטרטיינמנט וריפבליק רקורדס, ב-26 באוגוסט 2022. האלבום מכיל שבע רצועות, כולל הסינגל המוביל, "Talk That Talk". Between 1&2 הוא ההוצאה השנייה של הלהקה ב-2022 אחרי Celebrate, אלבום האולפן היפני הרביעי של Twice, ויהיה ההוצאה הקוריאנית הראשונה שלהם ב-2022. שם האלבום ותאריך יציאתו לאור נחשפו ב-13 ביולי 2022, יום לאחר ההודעה על חידוש החוזה שלהם עם JYP אנטרטיינמנט. חברות הלהקה צ'ייאונג, דהיון וג'יהיו כתבו כמה שירים מהמיני אלבום, כאשר האחרונה זכתה לקרדיט כמפיקה של "Trouble". פוסטר פרסומי עם הביטוי "תגיד לי מה אתה רוצה" כתוב מעל מתג תאורה פורסם בחשבונות המדיה החברתית של Twice ב-13 ביולי 2022. מידע על האלבום Between 1&2 באתר MusicBrainz האלבום Between 1&2 באתר ספוטיפיי האלבום Between 1&2 באתר יוטיוב Carmen Chin, TWICE live it up in music video for new Japanese single, 'Celebrate', NME, ‏2022-07-15 (באנגלית בריטית) Starr Bowenbank, Starr Bowenbank, TWICE Unveils Full Tracklist For Upcoming Album ‘Between 1&2’, Billboard, ‏2022-07-25 (באנגלית אמריקאית) TWICE unveil tracklist for new mini-album Between 1&2, The Line of Best Fit (באנגלית) 스타뉴스, 트와이스, 8월 26일 새 미니 앨범 'BETWEEN 1&2'로 컴백, 스타뉴스, ‏2022-07-13 (בקוריאנית) 이태수, 트와이스, JYP와 전원 재계약 성공…"신뢰 바탕으로 미래 확신", 연합뉴스, ‏2022-07-12 (בקוריאנית) Twice reveals track list for upcoming EP 'Between 1&2', koreajoongangdaily.joins.com (באנגלית) Glenn Rowley, Glenn Rowley, TWICE Announce New Mini Album ‘Between 1&2’, Billboard, ‏2022-07-12 (באנגלית אמריקאית) Top Current Album Sales, Billboard, ‏2023 (באנגלית אמריקאית)
כוח הפועל בנפעל

כוח הפועל בנפעל הוא מושג בקבלה ובחסידות, לפיו, כוחו והשפעתו של פועל הפעולה מונחים בדבר שהוא עושה. לביטוי זה משמעות יסודית בתפיסה האימננטיות של האלוהות, לפיה כוחו של האל נוכח בבריאה שהוא פעל. מקור הביטוי הוא מתורתם של הראשונים. הרב יעקב יוסף מפולנאה בספרו 'תולדות יעקב יוסף' מביא את הביטוי בשם הרמב"ן. לעומת זאת, בספרו 'בן פורת יוסף' מביאו בשם הראב"ד בפירושו על ספר יצירה. המקור הידוע לביטוי זה שיכול היה לעמוד לפני המקובלים והחסידים, הוא בספר הישר המיוחס לרבינו תם. לדברי משה אידל מקורו של הביטוי בניסוח המצוי בספרות העיון, לפיו "כח המאציל בנאצל ואין הנאצל חסר כלום". ביטוי זה התגלגל למקובלים הראשונים מ"ספר הסיבות" (פסקה יא), שהוא ספר המשקף מסורות נאופלאטוניות האופייניות לכתבי פרוקלוס. הרב יצחק אייזיק מקומרנה בספרו 'נוצר חסד' על פרקי אבות כותב שכשהיו מביאים כלי לפני הבעל שם טוב, היה אומר כל המחשבות שהיה האומן מחשב בשעה שעשה את הכלי. הרב אהרן ראטה בספרו 'שומר אמונים' כותב שהבעל שם טוב ציווה לתלמידיו לומר תמיד אלו הדיבורים 'כוח הפועל בנפעל', כאחת הדרכים להחדרת רעיון הנוכחות האלוהית. סיפור הממחיש את תפיסת האימננציה האלוהית המתמצה במשפט "כוח הפועל בנפעל", מסופר בחסידות חב"ד: "מוצאי שבת פרשת שמות, בארבעה ועשרים יום לחודש טבת תקע"ג, דקות אחדות קודם שנתבקשה נשמתו הגדולה של הרה"ק רבי שניאור זלמן מלאדי זי"ע לעלות לישיבה של מעלה, פנה הוא אל נכדו בעל ה'צמח צדק' ושאלו מה רואות עיניו. הפנה ה'צמח צדק' את עיניו כלפי מעלה ואמר: "רואה אני את תקרת הבית". נענה הסב הגדול ואמר: "אני כבר איני רואה תקרה, כי אם את כוח הפועל בנפעל"…[דרוש מקור]". אור תורה, סוף פרשת וירא, ובפרשת יתרו ד"ה בשעה שאמר הקדוש ברוך הוא למשה אנכי ולא יהיה לך. ליקוטי אמרים תניא, שער היחוד והאמונה פרק ב ופרק ג. תחילת פרשת ויחי. דף קיב בדפוס המצוי. ספר הישר, שער שלישי, ירושלים תשכ"ז, עמ' מ מ' אידל, '"לעולם ה' דברך נצב בשמים": עיונים בתורה מוקדמת של הבעש"ט וגלגוליה בחסידות', קבלה, 20 (תשס"ט), עמ' 227 והע' 3 פרק ו, ט. מאמר האמונה, דף סז.
פיטר קינג

פיטר קינג (באנגלית: Pete King; נולד ב-5 באפריל 1944) הוא פוליטיקאי אמריקאי שנבחר מספר פעמים לבית הנבחרים של ארצות הברית מטעם מדינת ניו יורק וכיהן בו בשנים 1993–2021. פיטר קינג נולד במנהטן וגדל בקווינס. אביו היה קצין משטרת העיר ניו יורק. למשפחה שורשים מאירלנד ווויילס. בשנת 1965 קינג סיים לימודי מדעי המדינה וקיבל תואר ראשון. בשנת 1968 הוא קיבל תואר במשפטים. באותה שנה הוא התגייס למשמר הלאומי של ניו יורק. עד לשנת 1974 הוא עבר במשרד התובע של מחוז נסאו. בשנת 1977 פיטר קינג השתתף בבחירות לעיריית ניו יורק מטעם המפלגה הרפובליקנית וזכה. הוא כיהן בתפקידים שונים במועצת העיר עד לתחילת שנות ה-90 של המאה ה-20. בשנת 1992 הוא היה מועמד לבית הנבחרים של ארצות הברית וזכה. קינג נבחר מחדש מספר פעמים, עד שבשנת 2020 החליט לסיים את הכהונה. בשנת 2000 ו-2003 הוא חשב להתמודד על המשרה בסנאט של ארצות הברית, אך בסוף לא השתתף בבחירות. במהלך כהונה בקונגרס קינג לא פעם תמך בעמדות של המפלגה הדמוקרטית של ארצות הברית. בשנת 2010 כאשר צ'ארלז רנגל הואשם בפעילות לא תקינה קינג היה בין הנציגים הרפובליקנים הבודדים שהצביעו נגד. בשנת 2000 הוא תמך במועמדותו של ג'ון מקיין לנשיא אך בהמשך עבר לתמיכה בג'ורג' ווקר בוש. בשנת 2016 הוא היה בין תומכיו של דונלד טראמפ. קינג היה חבר בוועדת המודיעין של בית הנבחרים של ארצות הברית. הוא חתם על הצהרה שחקירת FBI בנושא התערבות רוסיה בבחירות לנשיאות ארצות הברית ב-2016 קשורה לפוליטיקה. הוא הצביע פעמיים נגד הליך ההדחה של דונלד טראמפ. קינג תמך באופן עקבי בחיזוק בקרה על מכירת נשק בארצות הברית. קינג תמך בפעילות של IRA נגד הממשל הבריטי בצפון אירלנד. לקינג היו קשרים טובים עם המצביעים המוסלמים אך הוא התנגד לפעילויות של האסלאם הקיצוני. מדיה וקבצים בנושא פיטר קינג בוויקישיתוף אתר האינטרנט הרשמי של פיטר קינג אתר האינטרנט הרשמי של פיטר קינג פיטר קינג, ברשת החברתית פייסבוק פיטר קינג, ברשת החברתית אקס (טוויטר) פיטר קינג, סרטונים בערוץ היוטיוב פיטר קינג, באתר המדריך הביוגרפי של הקונגרס של ארצות הברית (באנגלית) https://nymag.com/intelligencer/2018/01/devin-nunes-releasethememo-frenzy-explained.html https://www.politico.com/blogs/politico-now/2007/09/rep-peter-king-there-are-too-many-mosques-in-this-country-003213
Not Just a Girl (The Highlights)

Not Just a Girl (The Highlights) הוא אלבום האוסף השלישי של הזמרת-יוצרת הקנדית שאניה טוויין. האלבום יצא לאור ב-27 ביולי 2022 בהוצאת חברות התקליטים מרקורי נאשוויל ויוניברסל מיוזיק אנטרפרייזס. מתוך האלבום יצא הסינגל המוביל, "Not Just a Girl" שנועד לעזור בקידום הסרט התיעודי אודות טוויין, Not Just a Girl. האלבום כולל אוסף של שירים אותם הקליטה טוויין מתחילת הקריירה שלה ועד השנה בה יצא לאור. על מנת לקדם את האלבום, הקליטה טוויין את השיר החדש "Not Just a Girl" שהופץ כסינגל ברחבי העולם ושמו של האלבום נגזר ממנו. מידע על האלבום Not Just a Girl באתר MusicBrainz האלבום Not Just a Girl באתר Discogs האלבום Not Just a Girl באתר ספוטיפיי Jem Aswad, Jem Aswad, Shania Twain Documentary ‘Not Just a Girl’ Premieres on Netflix Next Week, Variety, ‏2022-07-20 (באנגלית אמריקאית) Shania Twain - Not Just A Girl (Audio), נבדק ב-2022-07-27